ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009687

ขอความช่วยเหลือแก้ไขปัญหา กรณีได้รับความเดือดร้อนจากการประกอบกิจการรับ-ส่งพัสดุ ของ J&T Express Thailand บริเวณคลังสินค้า (ไม่ทราบเลขที่ตั้ง) เลียบคลองภาษีเจริญฝั่งเหนือ ซอย 12 แขวงหนองแขม เขตหนองแขม กรุงเทพมหานคร จุดสังเกตให้เดินทางเข้าซอย 12 ไประยะทางประมาณ 700 เมตร จะพบกับบริเวณดังกล่าวเป็นอาคารจำนวน 4 ชั้น สีขาวขอบแดง ตั้งอยู่ด้านซ้ายมือ และบริเวณด้านหลังจะเป็นที่ตั้งของหมู่บ้านศุภาลัย เนื่องจากผู้ร้องแจ้งว่าตนเองและประชาชนในพื้นที่ใกล้เคียงบริเวณดังกล่าวได้รับความเดือดร้อนจากการประกอบกิจการรับ-ส่งพัสดุ ของบริษัท J&T Express Thailand ดังกล่าว โดยคลังสินค้าดังกล่าวเพิ่งย้ายเข้ามาเปิดกิจการในบริเวณดังกล่าวเมื่อประมาณปลายปี 2565 ซึ่งมีรถสัญจรเข้า-ออกรับสินค้าหรือพัสดุมีทั้งรถจักรยานยนต์ รถบรรทุก 10 ล้อ รถตู้ มีการทำงานกันตลอด 24 ชั่วโมงเป็นประจำทุกวันไม่เว้นวันหยุดราชการ และมีการโยนสิ่งของจนทำให้บ้านเรือนของประชาชนที่มีเด็กเล็กต้องสะดุ้งตื่นร้องไห้ และจะมีปัญหาเสียงดังตามช่วงเวลาดังนี้เวลา 00.00 กว่าๆ -01.00น. , เวลา 02.00น. มีเสียงดังอึกทึกครึกโครม , เวลา 04.00-04.30น. มีเสียงดังจากการขนสิ่งของและเสียงรถสัญจรเข้า-ออก , เวลา 05.30น. มีเสียงดังอึกทึกครึกโครม ช่วงเช้าเสียงดังจากเสียงดังจากการแว้นรถจักรยานยนต์ ,08.00-10.00น. และมีกลิ่นเหม็นควันบุหรี่ร่วมด้วยตลอด 24 ชั่วโมง โดยเฉพาะในช่วงเวลาประมาณ 08.00-10.00น. จะมีกลิ่นเหม็นควันบุหรี่มากกว่าเวลาอื่นและควันบุหรี่ลอยเข้าบ้าน ทำให้มีอาการเจ็บคอ แสบตา แสบจมูก ส่งผลให้ผู้ร้องได้รับความเดือดร้อนต้องทนกับเสียง-กลิ่นรบกวนจากการประกอบกิจการดังกล่าว เบื้องต้นได้เคยติดต่อแจ้งเรื่องไปยังสำนักงานเขตหนองแขมแต่ทางเจ้าหน้าที่แจ้งว่าโดยลักษณะของธุรกิจทางเจ้าหน้าที่ไม่แน่ใจว่าจะต้องไปอยู่ภายใต้การดูแลของหน่วยงานใด ประสบปัญหามาตั้งแต่ปลายปี 2565 จึงประสงค์ให้หน่วยงานที่เกี่ยวข้องช่วยเหลือแก้ไขปัญหากรณีดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata